ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Αιωρούνταν πολλές κατηγορίες
περί διαφθοράς στο ποδόσφαιρο.
Μας το είπαν.
Βρήκαμε και αποδείξεις.
Αλλά το να βρω κάτι συγκεκριμένο και λεπτομερές
που θα μπορούσα να πατήσω πάνω μου ήταν πρόκληση ως εισαγγελέας.
Η έρευνα του FBI για τη FIFA ξεκίνησε πριν από τη διαβόητη ψηφοφορία του 2010,
αλλά μέσα στον ενάμιση χρόνο που τη διεξήγαγαν,
βρήκαν πολύ λίγα,
καθώς δεν είχαν κάποιον για να τους πει τι συνέβαινε.
Τσακ Μπλέιζερ. Αυτόν χρειάζονταν.
Ο Τσακ δεν ήταν πληροφοριοδότης.
Ήταν εγκληματίας που πιάστηκε για τα εγκλήματά του…
Μ. ΜΠΡΕΝΑΝ ΤΕΩΣ ΜΕΛΟΣ CONCACAF
…και χρησιμοποιήθηκε για να συλληφθούν άλλοι εγκληματίες.
Δέχτηκε τη συμφωνία για να μην μπει φυλακή.
Θα κάρφωνε άτομα,
θα έδινε αναφορά για παραβατικές συμπεριφορές
και ποιους να προσέχουν.
Όπως του είπαμε, δεν αποφάσιζε εκείνος
αν έβαζε κάποιον σε μπελάδες.
Απλώς έπρεπε να κόψει τις ανοησίες και να πει τα πραγματικά γεγονότα.
Όσοι ήταν συνεργοί του στο έγκλημα
θα έπαυαν να απολαμβάνουν
τον τρόπο ζωής που είχαν συνηθίσει όταν ήταν ελεύθερος.
Αδόκιμος ο όρος πληροφοριοδότης. Πλέον, κελαηδούσε σαν καναρίνι.
Εισήγαγε το FBI σε νέους κόσμους διαφθοράς
που δεν είχαν φανταστεί.
Είπαν "Θα σου δώσουμε μπρελόκ.
Άσε τα κλειδιά πάνω στο τραπέζι όταν δειπνείς με κάποιον
και θα καταγράφονται οι συνομιλίες".
Και είπε "Τι φτηνή κίνηση. Δεν θα το κάνω".
Του απάντησαν "Κε Μπλέιζερ, θα κάνετε ό,τι σας λέμε".
Η ιεραρχία ήταν ξεκάθαρη για εμάς, αν κοιτάξετε την ΕΕ,
κι όπως γίνεται σε κάθε έρευνα επιχείρησης,
στοχεύεις στην κορυφή.
ΠΟΛΥ ΚΟΝΤΑ ΣΤΟΝ ΗΛΙΟ
Θα έλεγα ότι όταν μιλάμε για το ξέσπασμα του 2015,
αναφερόμαστε σε ό,τι συνέβη το 2011. Τότε ξεκίνησαν όλα.
ΣΚΑΝΔΑΛΟ FIFA
Και είχα αυτό το συναίσθημα. Από το 2011 ήξερα ότι θα πέφταμε σε τοίχο.
ΑΤΡΩΤΟΣ ΣΤΟ ΣΚΑΝΔΑΛΟ
Επόμενος, παρακαλώ.
Ακούστε, κύριοι,
δεν είμαστε σε παζάρι εδώ.
Είμαστε στην έδρα της FIFA, γι' αυτό μην παρεμβαίνετε.
Όταν μου ζήτησαν να βοηθήσω τη FIFA να ιδρύσει ένα πρόγραμμα διακυβέρνησης…
ΑΛΕΞ. ΡΑΓΚΙ ΣΥΜΒ. ΔΙΑΚΥΒ. FIFA
…πλήρως καταξιωμένο,
η FIFA δεχόταν χτυπήματα από κακή δημοσιότητα,
καθώς υπήρχαν σκάνδαλα το ένα μετά το άλλο επί χρόνια.
Οι κατηγορίες περί διαφθοράς αιωρούνται σχεδόν παντού.
Ο Τζακ Γουόρνερ, κύριος δέκτης κατηγοριών δωροδοκίας, παραιτήθηκε.
Πολλά τα σκάνδαλα διαφθοράς.
Κάποιες από τις κατηγορίες είναι απίστευτες.
Ο Σεπ Μπλάτερ αποφάσισε
ότι έπρεπε να κάνει κάτι για να επανακτήσει το αφήγημα.
Τώρα μπαίνουμε σε μια νέα περίοδο διαφάνειας στη FIFA.
Μηδενική ανοχή. Ισχύει για όλους.
Υπήρχε η αίσθηση,
κι έτσι μου το πλάσαραν, ότι θα σταματούσαν άμεσα. "Αρκετά.
Πρέπει να μας πεις τι πρέπει να κάνουμε
για να σώσουμε την υπόληψή μας
και να αποβάλουμε αυτήν την κηλίδα".
Η νέα Επιτροπή Δεοντολογίας θα δύναται
να ξεκινά έρευνα σε περίπτωση αξιόπιστων κατηγοριών.
Είχα την ελπίδα ότι η FIFA ήταν ειλικρινής για τη βελτίωση της διακυβέρνησής της,
αλλά δεν είχα καταλάβει πόσο απόλυτος μονάρχης ήταν εκείνος.
Στο συνέδριο του 2011, όταν επανεξελέγην,
αποφασίστηκαν τρία διαφορετικά ζητήματα.
Διαφάνεια στα οικονομικά,
βελτίωση της οργάνωσης της Επιτροπής Δεοντολογίας
και το τρίτο, καλύτερη διακυβέρνηση.
Αρκούν τα ελεγκτικά συστήματα εντός FIFA;
Δεν θέλετε να φέρετε ανεξάρτητα εξωτερικά όργανα;
Έχουμε ανεξάρτητους προέδρους στις επιτροπές που ανέφερα.
Είναι εντελώς ανεξάρτητοι πρόεδροι.
Τους πληρώνει η FIFA.
Τους πληρώνει η FIFA, φυσικά.
Κανείς δεν δουλεύει δωρεάν τη σήμερον στο επαγγελματικό ποδόσφαιρο.
Αυτό είναι αδύνατον.
Ως Ανεξάρτητη Επιτροπή Διακυβέρνησης,
κάναμε την πρώτη συνάντηση στα κεντρικά στη Ζυρίχη.
Περίεργο μέρος.
Η αίθουσα συνεδριάσεων θύμιζε πολεμικό καταφύγιο.
Θυμάμαι που πήγα να καθίσω
και όλοι ξεροκατάπιαν, επειδή είχα καθίσει στη θέση του.
Δεν ήταν θρόνος ή υπερυψωμένη έδρα
ή φαινόταν διαφορετική, ήταν μια θέση που δεν καθόταν κανείς
επειδή ανήκε σε εκείνον.
Η ιεραρχία είναι πολύ αυστηρή.
Υπάρχουν άτομα στην κορυφή ή πολύ κοντά σε αυτήν
που σε μεγάλο βαθμό δεν αμφισβητούνται.
Ο Μπλάτερ έλεγε "Τα εν ποδοσφαιρικώ οίκω μη εν δήμω.
Δεν αφορά άλλους.
Υπάρχει εμπιστευτικότητα σε οικονομικά θέματα στην Ελβετία".
Ήταν μια μη κερδοσκοπική οργάνωση.
Πού ήταν η λογοδοσία; Τι εμπόδιζε πρόσωπα-κλειδιά
στην κορυφή ενός οργανισμού όπως η FIFA
να ανταλλάσσουν αυξήσεις και τεράστια μπόνους;
Είναι εύκολο να ελέγξεις το ποδόσφαιρο όταν παίζεται στο γήπεδο,
επειδή υπάρχουν διαιτητής, καθορισμένος χρόνος
και όρια γραμμών.
Εκτός γηπέδου, όμως,
δεν υπάρχουν διαιτητής, καθορισμένος χρόνος
και όρια γραμμών.
Ευχαριστώ. Ευχαριστώ πολύ.
-Ευχαριστώ, Al Jazeera. -Το εκτιμώ.
Ο Τσακ ήταν ο πρώτος συνεργαζόμενος μάρτυρας και ακολούθησαν κι άλλοι.
Οι υπολογισμοί είναι πολύ εύκολοι. Τρία εκατομμύρια η Βραζιλία,
τρία η Αργεντινή, τρία ο πρόεδρος της CONMEBOL.
Και ενάμισι σε επτά προέδρους.
-Επτά; -Επτά πρόεδροι, ενάμισι εκατομμύριο.
Γιατί;
Στον πρόεδρο μιας χώρας δεν δίνουμε τίποτα
επειδή είναι τίμιος.
Ποιον μπορεί να βλάψει αυτή η συμφωνία;
Όλους! Θα καταλήξουμε στη φυλακή! Εσύ, εγώ, όλοι.
Ο Τζακ Γουόρνερ ανήκε στους κορυφαίους τρεις
που ήθελαν να συλλάβουν.
Λόγω της σχέσης με τον Μπλέιζερ,
είχαν τεράστιο όγκο αποδεικτικών στοιχείων διαφθοράς
για τους γιους του Τζακ Γουόρνερ.
Ξέπλεναν λεφτά για εκείνον σε όλο τον κόσμο
και ειδικά στις ΗΠΑ.
Πήγαμε στην πολυκατοικία τους. Ήταν νωρίς το πρωί.
Και ξέραμε ότι ο Τζακ Γουόρνερ βρισκόταν στη χώρα.
Τους ξυπνήσαμε και τους συλλάβαμε.
Καθώς οι πράκτορες περνούσαν χειροπέδες στους γιους του,
του είπαν "Άκου, Τζακ,
έχεις ευκαιρία να γλιτώσεις τους γιους σου".
Ως υψηλόβαθμο κυβερνητικό αξιωματούχο του Τρινιντάντ,
δεν μπορούσαν να τον συλλάβουν
χωρίς ειδική διπλωματική άδεια, την οποία δεν είχαν.
Τους κοίταξε κι ευχήθηκε στους γιους του καλή τύχη,
ελπίζοντας να βρουν καλό δικηγόρο, εκείνος δεν θα βοηθούσε.
ΠΛΗΡΟΦΟΡΙΟΔΟΤΕΣ FBI:
ΤΣΑΚ ΜΠΛΕΪΖΕΡ, ΕΕ FIFA. ΥΙΟΙ ΓΟΥΟΡΝΕΡ, ΝΤΑΡΙΑΝ ΚΑΙ ΝΤΑΡΙΛ
ΤΕΩΣ ΠΡ. CONCACAF ΤΖΑΚ ΓΟΥΟΡΝΕΡ
ΒΟΥΔΑΠΕΣΤΗ ΣΥΝΕΔΡΙΟ FIFA
Και μ' αυτό, κηρύσσω την έναρξη του 62ου Συνεδρίου της FIFA
εδώ στη Βουδαπέστη το 2012.
-Καλώς ήρθατε στη Βουδαπέστη. -Ευχαριστούμε.
Ο πρόεδρος της FIFA Σεπ Μπλάτερ
είπε στους εκπροσώπους ότι ο οργανισμός είναι σε διαδικασία μεταρρύθμισης.
Φέτος, οι χώρες Βόρειας και Κεντρικής Αμερικής και Καραϊβικής,
μέλη της CONCACAF,
ανέλαβαν να εκλέξουν τον τέταρτο πρόεδρο
στη 49χρονη ιστορία της συνομοσπονδίας τους.
Ο Τζέφρι Γουέμπ, 47χρονος τραπεζίτης από τα Νησιά Κέιμαν,
τόνισε αμέσως το θέμα πάνω στο οποίο έκανε εκστρατεία.
Δεν είμαστε τέλειοι, μα είμαστε οικογένεια.
Και σε κάθε οικογένεια υπάρχουν προβλήματα.
Τ. ΓΟΥΕΜΠ ΠΡΟΕΔΡΟΣ CONCACAF
Και θα αγωνιστούμε να ξεπεράσουμε αυτά τα προβλήματα.
Προέρχονταν από ένα τεράστιο σκάνδαλο,
ενώ ακολουθούσε το ένα σκάνδαλο μετά το άλλο.
Και τότε ήρθε ο Τζέφρι Γουέμπ.
Πρέπει να διώξουμε τα σύννεφα για να μπουν οι αχτίδες φωτός.
Εξαιρετικά χαρισματικός,
που είχε την ικανότητα να ηρεμήσει τα νερά,
να δώσει λύση και να ανατρέψει το κλίμα για την CONCACAF.
Έχουμε την ευθύνη να διασφαλίσουμε
να μην επαναληφθεί το παρελθόν.
Ήταν κομψός.
Είχε όλη τη στήριξη της FIFA που χρειαζόταν.
Ήξερε πολύ καλά τι θα έκανε.
Ο Τζεφ Γουέμπ, μόλις εδραιώθηκε στην CONCACAF,
άρχισε να ζητάει αμέσως μίζες.
Ο Τζεφ ζήτησε 15.
Κατέληξε στα 12.
Καλώς ήρθες, Τζέφρι Γουέμπ.
Πόσα πήραν οι της CONMEBOL;
Δέκα.
Τελικά, ο Τζέφρι Γουέμπ αποδείχτηκε τόσο διεφθαρμένος όσο ο Τζακ Γουόρνερ.
Ήταν εξίσου αχρείος. Απαιτούσε δέκα, δεκαπέντε εκατομμύρια.
Τεράστιες δωροδοκίες.
Μέναμε έκπληκτοι που βλέπαμε ανθρώπους να γίνονται συνεργοί,
διαπράττοντας κι ίδιοι αδικήματα, ήταν ασύλληπτο για εμάς.
Όμως, μας έδωσε και μια αίσθηση της κλίμακας αυτού που αντιμετωπίζαμε.
Αναμφίβολα, υπήρχαν άτομα που γνώριζαν
πως όσα έκαναν ήταν λάθος, μα τα έκαναν ούτως ή άλλως.
Αλλά με τον καιρό,
τα όρια μεταξύ σωστού και λάθους είχαν θολώσει.
Κάποιοι μάλλον θα σκέφτονταν
"Είναι οι κανόνες εμπλοκής".
Καταρχάς, η Αλεξάντρα Ράγκι, που κάθεται στα δεξιά μου,
είναι εδώ ως ειδικός στους ελέγχους ακεραιότητας.
Το συνέδριο ήταν μια πολύ παράξενη εκδήλωση.
Ήταν πολυτελές, υπήρχε παρουσία γυναικών ντυμένες με μακριά φορέματα,
που στέκονταν ακίνητες σαν αγάλματα,
ένα γενικά ανησυχητικό θέαμα.
Η υπερβολή γύρω από τη FIFA
δεν έπαψε να με ξαφνιάζει.
Ποιος δεν θα απολάμβανε αυτόν τον διαρκή τρόπο ζωής;
Το ερώτημα ήταν τι θα έκαναν για να τον διατηρήσουν;
ΚΑΤΜΑΝΤΟΥ, ΝΕΠΑΛ 2014
Η Qatar Airways εκτελεί τρεις πτήσεις τη μέρα για Κατμαντού.
Πολλοί επιβάτες είναι εργάτες από το Νεπάλ που πήραν άδεια
από τις οικοδομικές εργασίες στη Ντόχα για το Μουντιάλ.
Έξω από τις Αφίξεις, αυτή η γυναίκα περιμένει τον άντρα της.
Μα δεν θα είναι χαρούμενη επανένωση.
Όταν εκείνος έφυγε για το Κατάρ πριν έξι μήνες, ήταν η σύζυγός του.
Σήμερα, είναι η χήρα του.
Λόγω του Παγκοσμίου Κυπέλλου,
οι εργάτες θα έχουν καλύτερες συνθήκες εργασίας πλέον,
όχι μόνο στο Κατάρ,
αλλά και σε όλες τις αραβικές χώρες, χάρη στο Παγκόσμιο Κύπελλο.
Οι πρεσβείες της Ινδίας και του Νεπάλ εκτιμούν
ότι πάνω από χίλιοι ξένοι εργάτες έχουν πεθάνει τα τελευταία δύο χρόνια.
Η FIFA σε καμία περίπτωση δεν αποδέχεται
ότι είναι υπεύθυνη για την ευμάρεια των εργατών.
Αυτοί ανήκουν σε εμπορικές
και βιομηχανικές εταιρείες άλλων χωρών.
Δεν έχουμε ευθύνη. Ευχαριστώ για την ερώτηση. Μου άρεσε.
Σας ευχαριστώ πολύ. Ευχαριστώ.
Είναι 5.200.
Όχι, δεν είναι ο αριθμός φιλάθλων, παικτών ή χορηγών.
ΘΑΝΑΤΟΣ ΓΙΑ ΤΟ ΣΠΟΡ
Είναι οι εργάτες που αναμένεται να πεθάνουν,
χτίζοντας τις υποδομές για τους αγώνες μέχρι το 2022.
Απαράδεκτο για κάθε σπουδαίο γεγονός να υλοποιείται με το αίμα αθώων.
Τελεία. Πιο απλό δεν γίνεται.
Η αντίληψη που επικρατεί στον κόσμο είναι ότι αυτό ακριβώς συμβαίνει εδώ.
Και είναι μια λανθασμένη αντίληψη.
Καταρχάς, στα έργα για το Παγκόσμιο Κύπελλο
δεν συνέβησαν ατυχήματα και θάνατοι.
-Επειδή ακόμα δεν χτίστηκαν στάδια. -Είναι σε εξέλιξη.
Αρκετοί, όμως, πέθαναν σε άλλα έργα.
Γίνονται βήματα προς επίλυση κι αυτού του ζητήματος.
Δεν ντρέπομαι να πω πως όταν ξεκινήσαμε,
η κατάσταση ήταν φρικτή. Το λέω χωρίς περιστροφές.
Αλλά στόχος-κληρονομιά του τουρνουά
είναι η μεταρρύθμιση των συνθηκών εργασίας στη χώρα.
Έχουμε την επιθυμία και την πρόθεση για λύσεις.
Δεν είναι επικοινωνιακό τρικ, μα κάτι θεμελιώδες.
ΝΟΕΜΒΡΙΟΣ 2014. ΔΗΜΟΣΙΕΥΣΗ ΕΚΘΕΣΗΣ FIFA ΠΕΡΙ ΚΑΤΗΓΟΡΙΩΝ
ΣΤΗΝ ΨΗΦΟΦΟΡΙΑ ΓΙΑ ΤΑ ΜΟΥΝΤΙΑΛ 2018 ΚΑΙ 2022
Στην εσωτερική έρευνα της FIFA,
που διεξήχθη από τον πρώην εισαγγελέα της Νέας Υόρκης, Μάικλ Γκαρσία,
ο κόσμος περίμενε να σκάσει βόμβα,
όμως, η υποψηφιότητα του Κατάρ πήρε πιστοποιητικό καθαρότητας.
Η Επιτροπή Δεοντολογίας της FIFA άρχισε έρευνα για αυτούς τους ισχυρισμούς,
αλλά τώρα υπάρχουν αντικρουόμενες απόψεις για την τελική έκθεση.
Ο κος Γκαρσία αποκήρυξε την έκθεση.
Δεν θα πάρουμε την έκθεση στα σοβαρά,
κάτι που κάναμε νωρίς το πρωί όταν δημοσιεύτηκε.
Ξαφνικά, όμως, την αποκήρυξε αυτός που διεξήγαγε την έρευνα.
Λίγες ώρες μετά τη δημοσίευση της έκθεσης,
ο Μάικλ Γκαρσία, ο άνθρωπος που αφιέρωσε δύο χρόνια στην έρευνα,
χαρακτήρισε την έκθεση "εσφαλμένη" και είπε ότι θα κάνει έφεση στη FIFA.
Παράδειγμα ηγεσίας. Ένας οργανισμός σαν τη FIFA χρειάζεται μια ηγεσία
που θα στείλει μήνυμα ότι οι κανόνες ισχύουν για όλους,
που θα κατανοεί και θα μαθαίνει από λάθη που ανακάλυψε η Επιτροπή Δεοντολογίας.
Μια ηγεσία που θα εμφυσά πνοή ζωής σε έναν κώδικα δεοντολογίας.
Η αληθινή μεταρρύθμιση θα έρθει από την αλλαγή κουλτούρας του οργανισμού.
Ως Ανεξάρτητη Επιτροπή Διακυβέρνησης,
καταθέσαμε μια μεγάλη λίστα προτάσεων.
Πώς θα καθορίζονται οι μισθοί, πώς θα εκλέγονται νέα μέλη,
αν ο πρόεδρος θα πρέπει να έχει όριο ηλικίας ή όριο θητείας.
Βασικά της διακυβέρνησης,
τα οποία δεν καταφέραμε να προωθήσουμε.
Σε μια άλλη συνάντηση,
έγινε μια πρόταση πάλι από τον Μπλάτερ,
ότι η ομάδα έπρεπε να ολοκληρώσει το έργο της
και να ξοδεύει λιγότερα χρήματα και λιγότερο χρόνο.
Για μένα, ήταν ξεκάθαρη συγκάλυψη, ένα επικοινωνιακό τρικ.
Κι έπειτα, απομακρύνθηκα.
Δεν είχα εμπλακεί ποτέ σε μια κατάσταση
τόσο κυνική όσο κατέληξε να είναι αυτή.
ΚΑΛΟΚΑΙΡΙ 2014
ΕΝΑΣ ΧΡΟΝΟΣ ΠΡΙΝ ΤΙΣ ΕΠΟΜΕΝΕΣ ΠΡΟΕΔΡΙΚΕΣ ΕΚΛΟΓΕΣ ΤΗΣ FIFA
Τον Σεπ Μπλάτερ άρχισε να τον φθείρει η απληστία του,
η φιλοδοξία του να παραμείνει στην εξουσία.
Συμφώνησε να παραχωρήσει τη θέση του στον Μισέλ Πλατινί,
αλλά κάποιοι τον μετέπεισαν.
Κάποια στιγμή άρχισε να έχει αυταπάτες,
θέλοντας να κερδίσει το Νόμπελ Ειρήνης.
Είχε κι αυταπάτες
ότι θα φέρει ειρήνη στη Μέση Ανατολή.
ΑΚΑΔΗΜΙΑ ΓΙΟΣΕΠ ΜΠΛΑΤΕΡ
Είναι τρελό να είσαι σε αυτήν τη θέση.
Έχεις τόσο δυνητική επιρροή, επειδή το ποδόσφαιρο είναι σημαντικό,
σχετικά με το τι σημαίνει για τις χώρες
και πώς τις βοηθάει να ξεπεράσουν καλές ή κακές καταστάσεις.
ΡΑΜΑΛΑ, ΠΑΛΑΙΣΤΙΝΗ
ΕΓΚΑΙΝΙΑ ΑΚΑΔΗΜΙΑΣ ΣΕΠ ΜΠΛΑΤΕΡ
Η FIFA ήταν πάνω από όλα.
Ο πρόεδρός της ήταν στην ίδια ομάδα ατόμων
με έναν αρχηγό κράτους.
Θεωρώ ότι δεν είναι αναγνώριση μόνο του ονόματός μου,
αλλά και της FIFA,
για τη δουλειά που επιτελεί σε όλο τον κόσμο.
Δεν πέρασε ούτε μια μέρα που δεν τσιμπιόμουν,
λέγοντας "Όχι, είναι όνειρο".
Ίσως ο Μπλάτερ ήταν ο μόνος που πίστευε ότι θα διαρκούσε για πάντα.
Ο Σεπ Μπλάτερ ήταν επιδέξιος δολοπλόκος κι αποφασισμένος να παραμείνει επικεφαλής.
Υποσχέθηκε συνέχιση του έργου του και εισροή των χρημάτων της ανάπτυξης,
ενώ δεν έγινε καμία μεταρρύθμιση.
Επίσης, έγινε ιδιαίτερα ικανός σε θέματα εξωτερικής πολιτικής,
που αφορούσαν τον τρόπο που η FIFA συνδεόταν με τον κόσμο και διέπρεπε.
Αυτό είναι χειραψία για ειρήνη.
Μίλησα με τον πρωθυπουργό Νετανιάχου,
για να οργανωθεί σε λίγους μήνες,
σε έναν χρόνο, οποτεδήποτε… Υπάρχει η θέληση
να οργανωθεί, λοιπόν, ένας ποδοσφαιρικός αγώνας για την ειρήνη
μεταξύ Παλαιστίνης και Ισραήλ,
που θα λάβει χώρα στη Ζυρίχη.
Θα παραβρεθεί κι αυτός
και είπε ότι θα κάνει χειραψία με όλους.
Μεταξύ 2011 και 2015,
έγινε υπερβολικό,
από άποψη οικονομικής και πολιτικής εξουσίας.
Και η ευθύνη ήταν του Μπλάτερ.
Ζούσε τη ζωή του σαν να μη συνέβη τίποτα, στήριζε αλλαγές,
μα την ίδια ώρα δεν άλλαζε ο ίδιος του.
Απλώς εξωράισε την κατάσταση, για να φαίνεται καλύτερη.
Στο τέλος, όμως, όλα παρέμειναν ίδια.
Δεν μπορούσε να τον σταματήσει κανείς.
Είναι αλήθεια ότι πετούσε κοντά στον ήλιο.
Όλοι ήμασταν κοντά στον ήλιο,
και κάπου εκεί θα έλεγα ότι πέθανε η FIFA.
Το υπουργείο Δικαιοσύνης ερευνούσε κρυφά τη FIFA
και έκαναν απίστευτη πρόοδο. Έχτιζαν σιγά σιγά αυτό που τελικά έγινε
μια ακλόνητη υπόθεση εκτεταμένης διαφθοράς στο παγκόσμιο ποδόσφαιρο.
Μέσα στις πιο σημαντικές κατηγορίες,
τα 10.000.000 δολ. από τη Νότια Αφρική για το ταμείο διασποράς
προς τον Τζακ Γουόρνερ και τον Τσακ Μπλέιζερ. Είναι τεκμηριωμένο.
Το είχαν εγγράφως με πρωτόγνωρο τρόπο.
Τα 10.000.000 δολ. για το αφρικανικό ταμείο διασποράς.
Δεν υπήρχε πιο βάσιμη αιτία, και ποτέ δεν υπήρχε πρόγραμμα κληρονομιάς.
Ήταν δωροδοκία για να ψηφίσουν τη Νότια Αφρική.
ΝΟΤΙΑ ΑΦΡΙΚΗ
Ο Μπλέιζερ ομολόγησε ενοχή. Υπάρχει κανονικό έγγραφο
υπογεγραμμένο από τον Τσακ Μπλέιζερ που ομολογεί ενοχή.
Ο Τζακ Γουόρνερ σαφώς αρνήθηκε και δεν εμφανίστηκε σε δίκη.
Όμως, αυτή η κατηγορία υπήρχε
εγγράφως στο ποινικό κατηγορητήριο
και στην ομολογία του Μπλέιζερ.
Όταν ο Μπλέιζερ ομολόγησε ενοχή κεκλεισμένων,
τότε συνειδητοποίησα
ότι αν κάναμε τη διαδικασία δημόσια,
θα ήταν μια τεράστια στιγμή.
Το αδίκημα της προστασίας έναντι χρημάτων που δήλωσε ένοχος
ξέραμε ότι κάποια μέρα θα το εντάσσαμε στο κατηγορητήριο για να γίνουν συλλήψεις.
ΖΥΡΙΧΗ, ΕΛΒΕΤΙΑ
ΣΥΝΕΔΡΙΟ FIFA ΜΑΪΟΣ 2015
Τζέφρι, είναι δεδομένη η έκβαση των εκλογών την Παρασκευή;
Θα γίνουν εκλογές, κάποιος θα νικήσει.
Ο Σεπ Μπλάτερ δηλαδή;
Δεν ξέρω. Εσύ πες μου.
Είσαι ο ειδικός. Αυτές οι εκλογές θα κάνουν καλό στη FIFA.
Γιατί θεωρείς τον Μπλάτερ κατάλληλο για το ποδόσφαιρο και δεν θες αλλαγή;
Ποτέ δεν είπα κάτι τέτοιο. Αντίο!
Θυμάμαι καλά να οδηγώ στη γέφυρα του Μπρούκλιν στο Μανχάταν,
για να πάω στα κεντρικά του FBI
και να περιμένω τα νέα από την Ελβετία.
Σαν τη γαλήνη πριν την καταιγίδα,
ανυπομονώντας για τη στιγμή ακριβώς πριν το συμβάν.
Ασκήσαμε δίωξη σε 14 άτομα.
Δεν γνωρίζαμε πόσους θα καταφέρναμε να συλλάβουμε εκείνη τη μέρα.
27 Μαΐου 2015.
Ήταν σαν σενάριο ταινίας.
Θυμάμαι που ξύπνησα κι αρχικά είδα μια αναπάντητη κλήση,
έπειτα κάποια γραπτά μηνύματα,
μηνύματα στο WhatsApp και στο τέλος τα σόσιαλ μίντια.
Και ξαφνικά, η πραγματικότητα σε χτυπάει κατακέφαλα.
Μου τηλεφώνησαν ότι έκανε έφοδο το FBI
και συνελήφθησαν αρκετοί, ανάμεσά τους ο Τζέφρι Γουέμπ κι άλλα μέλη.
Κάλεσα τη σύζυγο του Τζέφρι Γουέμπ.
Δεν το ξεχνάω. Είπε ότι ο τύπος είπε στον Τζέφρι
"Αγκαλιάστε τον γιο σας, θα κάνετε καιρό να τον δείτε".
Το FBI κυνηγάει τη FIFA.
Συλλήψεις εν εξελίξει περί κατηγοριών διαφθοράς
για το παγκόσμιο ποδοσφαιρικό διοικητικό όργανο.
Επιχείρηση πάταξης διαφθοράς σε εξέλιξη.
Η ελβετική αστυνομία, βάσει πληροφοριών, έκανε έφοδο σε γνωστό ξενοδοχείο της FIFA.
Έρχονταν ψήγματα πληροφοριών από δεξιά και αριστερά.
Και μετά έβλεπες φωτογραφίες των μελών της ΕΕ
να οδηγούνται έξω από το Baur au Lac καλυμμένοι με σεντόνια.
Δεκατέσσερα άτομα εμπλέκονται σε εκτεταμένη, συστημική διαφθορά.
Μερικοί από τους πιο σημαντικούς ανθρώπους του ποδοσφαίρου είχαν συλληφθεί.
Ένας εκ των συλληφθέντων είναι κι ο πρόεδρος της CONCACAF, Τζέφρι Γουέμπ.
Ήταν απίστευτο, αλλά τα κομμάτια του παζλ ταίριαζαν.
Τρομερά συναρπαστικό να ακούς στις ειδήσεις
ότι ένα, δύο, τρία και τέσσερα άτομα είχαν συλληφθεί.
Δεν το πίστευα ότι όντως συνέβαινε.
Δεν συνελήφθη ο Σεπ Μπλάτερ,
αλλά το απόγευμα θα προεδρεύσει ένα διοικητικό όργανο σε κρίση.
Ήταν συναρπαστικό, αλλά δεν κράτησε πολύ,
διότι έπρεπε να γυρίσω σπίτι και να κοιμηθώ καναδυό ώρες
πριν τη συνέντευξη Τύπου την επομένη.
Το υπουργείο Δικαιοσύνης έδωσε συνέντευξη Τύπου στη Νέα Υόρκη.
Μια τόσο εκπληκτική μέρα στην ιστορία της FIFA…
Άλεξ, πρέπει να σε διακόψω.
Η Λορέτα Λιντς μόλις ανέβηκε στο βήμα.
Καλημέρα σας. Ευχαριστώ που ήρθατε σήμερα.
Οι 14 εναγόμενοι στο κατηγορητήριο που ανοίγουμε…
Λ. ΛΙΝΤΣ ΥΠ. ΔΙΚΑΙΟΣΥΝΗΣ ΗΠΑ
…είναι υψηλόβαθμα στελέχη της FIFA.
Δύο γενιές αξιωματούχων του ποδοσφαίρου χρησιμοποίησαν τις θέσεις τους
αξιώνοντας δωροδοκίες, αποφασίζοντας ποιος θα μεταδίδει αγώνες,
το πού θα γίνονται αγώνες
και ποιος θα διευθύνει τον οργανισμό που επιτηρεί το οργανωμένο ποδόσφαιρο.
Όταν FBI, υπ. Δικαιοσύνης και εφορία αποκάλυψαν δημόσια το 2015
τους καρπούς της έρευνας,
βγήκε μια ασύλληπτη σχοινοτενής λίστα διαφθοράς σε όλα τα επίπεδα.
Δεν υπήρχε μόνο ένα πράγμα, αλλά εκατοντάδες.
Πραγματικά, είναι το Παγκόσμιο Κύπελλο απάτης.
Και σήμερα, βγάζουμε κόκκινη κάρτα στη FIFA.
Το κατηγορητήριο ήταν σαν παλιρροϊκό κύμα.
Χτυπούσε από παντού.
Υψηλόβαθμα άτομα κατηγορούνταν για δωροδοκία και διαφθορά.
Όλοι οι εναγόμενοι καταχράστηκαν το χρηματοπιστωτικό σύστημα των ΗΠΑ και…
Νομίζω ότι ήταν το μέγεθος όλου αυτού που σόκαρε και εξέπληξε τον κόσμο.
Θα το έβαζα στην κατηγορία του Λανς Άρμστρονγκ, του Όσκαρ Πιστόριους
ή του ρωσικού σκανδάλου ντόπινγκ.
Ήταν αρμόδιοι για την τήρηση των κανόνων για έντιμο ποδόσφαιρο
και της προστασίας της ακεραιότητάς του.
Αντ' αυτού, διέφθειραν το παγκόσμιο ποδόσφαιρο
προς εξυπηρέτηση συμφερόντων και πλουτισμού.
Δεχόμουν τηλεφωνήματα και ερωτήσεις από συναδέλφους μου.
Απότομα, ο αθλητισμός έγινε το βασικό θέμα ειδήσεων.
Οι αρχές των ΗΠΑ θεωρούν τους συλληφθέντες συμμέτοχους σε μια 24ετή κομπίνα…
Ο τρόπος που η Λορέτα Λιντς και ο Τζιμ Κόμι αναφέρθηκαν στη FIFA
παρέπεμπε σε κατηγορίες που συνδέονται με τη μαφία
ή με μεξικανικά καρτέλ ναρκωτικών.
Έγινε σφετερισμός του σπορ.
Κι αυτός θα βρει αντιμέτωπη
μια επιθετική εισαγγελική αντίδραση
για συμμόρφωση.
Η έρευνα ήταν μακρά και επίπονη και βρίσκεται σε εξέλιξη.
Οι ΗΠΑ υπόσχονται ότι είναι μόνο η αρχή
για την εξυγίανση του ΜΚΟ
που διοικεί το πιο δημοφιλές σπορ, από τη διαφθορά.
Μια στιγμή.
Δεν λένε ότι φταίνε μόνο αυτοί.
Υπονοείται ευθύνη της FIFA.
Κι αν ίσχυε αυτό,
μιλάμε για ενδεχόμενη εξόντωση της FIFA.
Ουάου. Ήταν αδιανόητο…
Τ. ΙΝΦΑΝΤΙΝΟ ΤΕΩΣ ΓΕΝ. ΓΡΑΜ. UEFA
…ντροπιαστικό, απίστευτο.
Ο αντίκτυπος των συλλήψεων, αυτών των εικόνων, ήταν καταστροφικός.
Η FIFA έγινε τοξική.
Η FIFA έγινε εγκληματική οργάνωση.
Η UEFA είναι βαθιά σοκαρισμένη και στενοχωρημένη.
Αυτά τα γεγονότα καταδεικνύουν ξανά
τη βαθιά ριζωμένη διαφθορά στην κουλτούρα της FIFA.
ΜΙΣΕΛ ΠΛΑΤΙΝΙ
Νιώθω απογοητευμένος,
αηδιασμένος και αγανακτισμένος.
Ως εδώ.
Προφανώς, αν όλα αυτά ήταν αλήθεια,
υπήρχε σοβαρό πρόβλημα στην καρδιά της λειτουργίας της FIFA.
Ήταν ώρα ευθυνών, Μπλάτερ και Βαλκ ήταν στην εξουσία,
ειδικά ο πρώτος, για πολύ καιρό.
Σαν το τέλος του κόσμου.
Αυτό ήταν το συναίσθημα. Ο οργανισμός θα κατέρρεε.
Δεν είχες πια τον έλεγχο
και το σύστημα επρόκειτο να σε διαλύσει.
ΚΑΤΗΓΟΡΟΥΜΕΝΟΙ FBI
Ο Σεπ Μπλάτερ δεν κατηγορήθηκε από τις αμερικανικές αρχές
για οποιαδήποτε διαφθορά,
αλλά όλοι αυτοί ήταν άνθρωποι
με τους οποίους καθόταν μαζί στο ανώτερο διοικητικό τραπέζι της FIFA επί δεκαετίες,
και ήταν και σύμμαχοί του.
Θα παραιτηθείτε, κε Μπλάτερ;
Ο αόρατος άντρας της FIFA έδειξε επιτέλους το πρόσωπό του.
Αν κι ο Σεπ Μπλάτερ έχει στριμωχτεί,
σκοπεύει ξεκάθαρα να συνεχίσει απτόητος.
Οι Αμερικανοί ήθελαν το κεφάλι μου,
αλλά συνειδητοποίησαν ότι δεν ήμουν εγώ αυτός
που οργάνωσε διαφθορά με τα μέλη της ΕΕ.
Δωροδοκίες, μίζες, δούναι και λαβείν, φερειπείν,
για απόκτηση συμβολαίων,
τίποτε δεν θα είχε συμβεί
χωρίς την αλληλεπίδραση που είχαν αυτά τα στελέχη στη FIFA,
τις διάφορες ιεραρχίες και τους κανόνες στη FIFA.
Αυτοί είναι πρωτόγνωροι
και δύσκολοι καιροί για τη FIFA.
Σίγουρα θα υπάρξουν κι άλλα άσχημα νέα,
αλλά είναι επιτακτικό
να ξεκινήσουμε να αποκαθιστούμε την εμπιστοσύνη
στον οργανισμό μας.
Το σοκ ήταν έκδηλο
και όλοι έμειναν έκπληκτοι από τα λόγια που χρησιμοποίησε.
Όταν κάνεις αναφορά σε διαφθορά και απάτη
και στο FBI και στην υπουργό Δικαιοσύνης,
δεν υπάρχει περίπτωση να διεξαχθούν εκλογές.
Θα επιβιώσει ο Σεπ Μπλάτερ; Αυτό είναι το ερώτημα που έχουν όλοι.
Αλλά επειδή ήταν η FIFA και ο Σεπ Μπλάτερ,
δεν αποτέλεσε καμία έκπληξη, ίσα ίσα, ενίσχυσε το δράμα.
ΔΥΟ ΜΕΡΕΣ ΜΕΤΑ ΤΙΣ ΣΥΛΛΗΨΕΙΣ
Θέλω το σωστό άτομο.
-Ο κος Μπλάτερ ή ο πρίγκιπας Αλί; -Όλοι ξέρουν.
Ο κος Μπλάτερ βοήθησε την Αφρική. Βοήθησε την Αφρική.
Λάτρευαν τον Μπλάτερ, γιατί έβαλε κάποιες χώρες στον χάρτη.
65ο ΣΥΝΕΔΡΙΟ FIFA 2015
Κάποτε ήμουν πολύ περήφανος που ήμουν μέλος της ΕΕ της FIFA.
Μα τότε, πώς να ήσουν περήφανος;
Όταν έμαθα ότι οι κατηγορίες διαφθοράς για κάποια άτομα ήταν απτές, εξοργίστηκα.
Και είπα "Αν ένας μας είναι διεφθαρμένος, τότε, είμαστε όλοι".
Κι αυτό ακριβώς συνέβη.
Κατηγορούν εμένα για αυτήν τη θύελλα.
Εντάξει, λοιπόν. Εγώ θα αναλάβω την ευθύνη.
Νομίζω πως είχε φτάσει στο σημείο
που πίστευε ότι ήταν άτρωτος.
Είμαι μαζί σας, και απλώς…
Απλώς θέλω να μείνω μαζί σας.
Θέλω μόνο να μείνω μαζί σας.
Θέλω να συνεχίσω μαζί σας.
Άνθρωποι συνελήφθησαν, τους έβγαλαν έξω από το ξενοδοχείο,
καλυμμένους με σεντόνια, σαν τους κοινούς εγκληματίες.
Γαλλία, περίπτερο ένα.
Κι όμως, οι ποδοσφαιρικές ομοσπονδίες σε όλο τον κόσμο
επανεξέλεξαν τον Σεπ Μπλάτερ σαν να μην είχε συμβεί απολύτως τίποτα.
Ο κος Μπλάτερ εκλέγεται πρόεδρος της FIFA για την περίοδο 2015-2019.
Με την προσοχή στη FIFA,
ο πιο ισχυρός στο ποδόσφαιρο, ο Σεπ Μπλάτερ,
θα κάνει και πέμπτη θητεία ως πρόεδρος του οργανισμού.
Ο Σεπ Μπλάτερ ήταν ο νονός του ποδοσφαίρου.
Εκλέχτηκε πέντε φορές πρόεδρος,
κατείχε την εξουσία στη FIFA από το 1998 ως το 2015.
Στα μάτια αυτού και πολλών άλλων, λοιπόν,
ήταν άθικτος.
Όμως, υπήρξε και ο επικεφαλής, αναμφίβολα,
στην πιο ταραχώδη, πιο σκοτεινή περίοδο της ιστορίας της FIFA.
Κι όταν είσαι ο επικεφαλής ενός οργανισμού,
σε έναν βαθμό, είσαι υπαίτιος.
Αλλά εδώ ήταν ο Σεπ Μπλάτερ κι η FIFA.
Το υπουργείο Δικαιοσύνης έθετε ερωτήματα για το τι ήταν η FIFA.
Υπήρχε ένας άξονας:
"Είμαστε εγκληματική οργάνωση ή θύμα;"
Από τη δική τους οπτική, ίσως και να ήταν μια μαφιόζικη οργάνωση.
Ο Μάρκο Βίλιγκερ, ο γεν. νομικός σύμβουλος που μας προσέλαβε και μας επέβλεπε,
δεν είχε καμία σχέση με όσα συνέβησαν.
Προς τιμήν της FIFA, έδωσαν πλήρη εξουσία στον Μάρκο
να κάνει ό,τι θεωρούσε απαραίτητο για να τηρηθούν οι νομικές υποχρεώσεις
και να διασφαλιστεί η επιβίωση της FIFA.
Ήταν αναγκαίο να ενημερώσουμε τις αρχές,
ειδικά των ΗΠΑ, για το τι ήταν πραγματικά η FIFA.
Το υπ. Δικαιοσύνης ήθελε αποδείξεις μέσω δύο συνιστωσών.
Εκτεταμένη και απόλυτη συνεργασία,
με τεράστιο αριθμό εγγράφων και πληροφοριών.
Αλλά υπήρχε κι ένα ευρύτερο ερώτημα για τη διοίκηση της FIFA.
Μπορούσε η υπάρχουσα διοίκηση
να συνεχίσει να το κάνει εν μέσω μεταρρυθμίσεων;
2 ΙΟΥΝΙΟΥ 2015 ΕΞΙ ΜΕΡΕΣ ΜΕΤΑ ΤΙΣ ΣΥΛΛΗΨΕΙΣ
Ακόμα κι ο Σεπ Μπλάτερ δεν μπορούσε να μείνει σε όλα απτόητος.
Δέχτηκε ανυπόφορη πίεση.
Οι εκλογές τελείωσαν.
ΣΥΝΕΝΤΕΥΞΗ ΤΥΠΟΥ FIFA
Παρά το γεγονός πως τα μέλη της FIFA με εξέλεξαν εκ νέου,
το αποτέλεσμα δεν έχει την υποστήριξη του ποδοσφαιρικού κόσμου.
Οπότε, αποφάσισα να παραιτηθώ της εντολής που μου δόθηκε
στο εξαιρετικό εκλογικό συνέδριο.
Ευχαριστώ για την προσοχή σας.
Έκτακτη είδηση. Ο πρόεδρος της FIFA Σεπ Μπλάτερ παραιτήθηκε
της θέσης του, παρά την πρόσφατη επανεκλογή του.
Αμάντα, τι εκπληκτική τροπή γεγονότων για κάποιον που θεωρούσε τον εαυτό του
στο απυρόβλητο μέχρι και πρόσφατα.
Πολύ γρήγορα, ο Σεπ Μπλάτερ άλλαξε γνώμη,
που νομίζω ότι κανείς δεν περίμενε.
Ένιωσα, ξέρετε…
Μ. ΜΠΙΝ ΧΑΜΑΜ ΤΕΩΣ ΜΕΛΟΣ ΕΕ FIFA
…ότι ήταν θεία δίκη.
Επειδή ο Μπλάτερ έκανε πολλά για να βλάψει εμένα και την υπόληψή μου.
Νομίζω ότι ο Θεός άκουσε τις προσευχές μου.
Αυτά είναι για τη Βόρεια Κορέα 2026.
Εντάξει. Αλλά πλήρωσε το τίμημα το 2015.
Πού είναι η ασφάλειά μου; Ελάτε.
Πάρ' τα, Σεπ.
Ορίστε, Σεπ, είναι όλα όσα συμφωνήσαμε. Ευχαριστώ.
Ο Μπλάτερ αποχωρεί, αλλά δεν θα το κάνει ήσυχα.
Θα έβγαινε από μπροστά με τους δικούς του όρους
κι όχι εκδιωγμένος από την πίσω πόρτα
ή να τον βγάζουν έξω καλυμμένο με σεντόνια.
Είπε ότι θα αποχωρούσε, αλλά θα παρέμενε αρκετό διάστημα
ώστε να επιβλέπει την εκλογή του διαδόχου του.
Με τόσους που απέτυχαν να εκθρονίσουν τον Μπλάτερ,
το ερώτημα ήταν ποιος είχε μείνει μετά τις κατηγορίες διαφθοράς
και ποιος ήταν ρεαλιστικά υποψήφιος για την προεδρία.
Τότε, ένα πράγμα συνέβη,
ο Μισέλ Πλατινί έγινε ο υποψήφιος της UEFA και του ευρωπαϊκού ποδοσφαίρου
για νέος πρόεδρος της FIFA, λόγω της απόσυρσης του κου Μπλάτερ.
Οπότε, στηρίξαμε τον Μισέλ Πλατινί
και όλοι, ξέρετε,
ελπίζαμε να φέρει τον νέο άνεμο που χρειαζόταν η FIFA.
Ήταν πολύ σημαντικό να υπάρχει ένας αντικαταστάτης
που να εμπνέει αξιοπιστία σε όλους ανεξαιρέτως.
Κάποιος που δεν θα θεωρούνταν προϊόν του προηγούμενου καθεστώτος.
Ήταν καίριας σημασίας, γιατί δεν υπήρχε δεύτερη ευκαιρία.
Ο Πλατινί, βλέποντας τον Μπλάτερ λαβωμένο,
το θεώρησε τυπική διαδικασία ότι θα γίνει πρόεδρος της FIFA.
Αλλά… Πάντα υπάρχει ένα "αλλά".
Τότε προέκυψε η διαρροή αυτής της ύποπτης πληρωμής,
όπως έγινε γνωστή,
μεταξύ Μπλάτερ και Μισέλ Πλατινί.
Και μετά…
Μετά ξεκίνησε κι άλλη…
Ο Ελβετός εισαγγελέας…
Οι Ελβετοί είχαν λάβει πληροφορίες
για ένα συμβάν το 2011, όπου πλήρωσα,
τέλος πάντων, δύο εκατομμύρια στον Μισέλ Πλατινί.
Το 2011 υπήρχε δυσαρέσκεια που ο Μπλάτερ παρέμενε στην εξουσία.
Ο Πλατινί προφανώς προετοιμαζόταν για να πάει από την UEFA στη FIFA
κι όλοι περίμεναν να το κάνει το 2011, κοντράροντας τον Μπλάτερ στις εκλογές.
Αλλά πήρε δύο εκατομμύρια ελβετικά φράγκα
από τη FIFA του Μπλάτερ λίγο νωρίτερα.
Ο Πλατινί έστειλε πραγματικό έντυπο τιμολόγιο
και πληρώθηκε από χρήματα της FIFA
λίγο πριν ο Μπλάτερ ξανακατέβει υποψήφιος.
Άφηνε μια πολύ αλγεινή εντύπωση.
Έπαθα σοκ.
Αμέσως, συγκέντρωσαν στοιχεία εναντίον μου
και κανείς δεν είπε, όπως είθισται
"Είναι ένοχος μέχρι αποδείξεως του εναντίου".
Κανείς δεν το είπε ποτέ αυτό.
Σίγουρα θα το έλεγαν για κλέφτη ποδηλάτου, αλλά όχι για μένα.
Στον πρόεδρο της FIFA Σεπ Μπλάτερ και τον πιθανό διάδοχό του,
επικεφαλής της UEFA, Μισέλ Πλατινί,
επιβλήθηκε προσωρινός αποκλεισμός 90 ημερών
από την Επιτροπή Δεοντολογίας της FIFA.
Σήμερα η Επιτροπή Δεοντολογίας, η οποία ιδρύθηκε από τον Μπλάτερ,
ανέφερε ότι επιβάλλει αποκλεισμό σε αυτόν και τον πιθανό διάδοχό του, Μισέλ Πλατινί.
Ενημερωθήκαμε ότι η πληρωμή
έγινε για λεφτά που ο Μπλάτερ είχε υποσχεθεί στον Πλατινί
όταν εκείνος εργαζόταν για τη FIFA το 2002,
μα δεν ευκαίρησε να του τα δώσει.
Τελικά, έδωσε δύο εκατομμύρια ελβετικά φράγκα,
εξοφλώντας τον Πλατινί εννιά χρόνια μετά το πέρας της εργασίας.
Αυτά τα νέα έγιναν γνωστά μετά τις συλλήψεις στη Ζυρίχη,
ένα κλίμα όπου κάποιοι κατηγορούνταν ως εγκληματίες
και άλλοι ομολογούσαν ενοχή σε δωροδοκία και μίζες.
Αυτή δεν ήταν ίδια περίπτωση,
αλλά νομίζω ότι τους κατηγόρησαν εν μέρει υπό τον κώδικα της FIFA
για σύγκρουση συμφερόντων.
Πήγαινε ενάντια στο καθήκον αφοσίωσης
για τον οργανισμό που δούλευες.
Κι αυτή ήταν η στιγμή που εμφανίστηκε σε επίσημο έγγραφο
μια πληρωμή για τον Σεπ Μπλάτερ.
Ήταν σαν το τελειωτικό χτύπημα.
Ο Σεπ Μπλάτερ και ο επικεφαλής της UEFA Μισέλ Πλατινί
αποκλείστηκαν από το ποδόσφαιρο για οκτώ χρόνια
από την Επιτροπή Δεοντολογίας της FIFA.
Είπε ότι λυπάται, αλλά κυρίως για τον εαυτό του.
Μου επιβλήθηκε οκταετής αποκλεισμός.
Οκταετής αποκλεισμός. Αλλά θα παλέψω.
Θα παλέψω για μένα και για τη FIFA.
Οκταετής αποκλεισμός για τι;
Τα 17 χρόνια του Μπλάτερ στο τιμόνι του παγκόσμιου ποδοσφαίρου
τελειώνουν ατιμωτικά.
Αυτό προκάλεσε την πτώση του Μπλάτερ. Όχι οι συλλήψεις ή οι κατηγορίες των ΗΠΑ.
Αυτό οδήγησε στον αποκλεισμό του Σεπ Μπλάτερ.
Ο Σεπ έχτισε τα νέα κεντρικά της FIFA ως δικό του σπίτι.
Κανείς δεν πίστευε ότι ο Σεπ θα φύγει από την έδρα της FIFA.
Και η αναχώρησή του ήταν καταστροφή για κάποιους.
Στον κο Πλατινί, εντέλει επιβλήθηκε αποκλεισμός.
Η Εκτελεστική Επιτροπή της UEFA
αποφάσισε ομόφωνα να με ρωτήσουν αν θα κατέβαινα υποψήφιος,
εν αναμονή της έκβασης του αποκλεισμού του Πλατινί.
Τότε, όλοι θεωρούσαμε ότι θα γυρίσει
για να είναι αυτός ο υποψήφιος. Αυτό.
Για τον Πλατινί, ο Ινφαντίνο ήταν σαν δημόσιος υπάλληλος του ποδοσφαίρου.
Δεν διέβλεψε τις φιλοδοξίες του.
Δεν τις κατάλαβε και ούτε τις περίμενε.
Ο Ινφαντίνο αποφάσισε να μην παραμείνει γενικός γραμματέας εσαεί
και είχε ένα πρότυπο, τον Μπλάτερ.
Κι οι δυο κατάγονταν από όμορα ελβετικά χωριά σε απόσταση δέκα χλμ.
Όταν ο Ινφαντίνο είπε στον Πλατινί
"Όσο είσαι σε αποκλεισμό, θα πάω εγώ υποψήφιος,
κι αν επιστρέψεις, θα σου παραχωρήσω τη θέση",
ο Πλατινί, αφελώς, τον πίστεψε.
Δεν υπάρχει ποινική έρευνα.
Εγγυάστε ότι τα Μουντιάλ σε Ρωσία και Κατάρ θα διεξαχθούν;
Κοιτάξτε, ναι,
αυτήν τη στιγμή που με ρωτάτε, ώρα οκτώ παρά είκοσι,
τα Μουντιάλ θα διεξαχθούν σε Ρωσία και Κατάρ.
Αν ήταν μόνο ένα κύμα, θα ήταν εντάξει,
αλλά κάθε βδομάδα και κάθε μήνα συνέβαινε και κάτι άλλο.
Στον Ζερόμ Βαλκ, γ.γ. της FIFA, επιβλήθηκε αποκλεισμός.
Το ποδοσφαιρικό διοικητικό όργανο είπε ότι ενημερώθηκε για σειρά κατηγοριών
για τον γενικό γραμματέα.
Στον 54χρονο δόθηκε άδεια και απαλλάχτηκε των καθηκόντων του μέχρι νεωτέρας.
Δεν νομίζω ότι κάναμε κάτι λάθος.
Όμως, σε αυτόν τον κόσμο όλα πρέπει να είναι τέλεια,
κι εμείς δεν ήμασταν τέλειοι.
Ποτέ δεν έχω λάβει χρήματα.
Ούτε κι έχω ζητήσει.
Δεν ζήτησα από τη FIFA να μου δώσει κι άλλα.
Αυτοί τα έδωσαν.
Αν θες να διοικείς τη FIFA με κώδικα δεοντολογίας,
καλή τύχη. Είναι αδύνατο.
Δεν είναι ο αληθινός κόσμος.
Η Ρωσική Ομοσπονδία Ποδοσφαίρου στηρίζει τον Ινφαντίνο,
τον τρέχων γενικό γραμματέα της UEFA.
Κάνατε ό,τι ήταν αναγκαίο;
Έχω ακόμα χρόνο, αλλά ήδη έχω κάνει πολλά.
Πολύ καλά.
-Πώς πάει; -Ευχαριστώ.
Πάρα πολύ καλά. Εντάξει. Ευχαριστώ πολύ.
Ο αριθμός των ψήφων για τον Τζιάνι είναι 115.
Συγχαρητήρια, κε Τζιάνι Ινφαντίνο.
Μετά την εκλογή Ινφαντίνο, ο Πλατινί κατάλαβε
ότι ο Ινφαντίνο ήταν εχθρός
κι όχι σύμμαχός του για πολύ καιρό.
Βρέθηκε στο κατάλληλο μέρος, την κατάλληλη στιγμή, έχοντας τις κατάλληλες φιλίες.
Αποδέχομαι την εκλογή, κε πρόεδρε.
Ωραία, ευχαριστώ.
Όταν κέρδισε τις εκλογές ο Ινφαντίνο…
Πεπρωμένο. Μοίρα.
Όλα συμβαίνουν για κάποιον λόγο.
Al-Qadr, όπως λένε οι Άραβες.
Ένα από τα πρώτα που έκανε ήταν να πει με νόημα…
Τα λεφτά της FIFA είναι δικά σας λεφτά. Δεν είναι του προέδρου.
Κι ένα έγινε κατανοητό, το καθεστώς του μόνιμου δούναι και λαβείν
που τους έδινε λεφτά θα έμενε ως είχε.
Το ερμηνεύσατε έτσι επειδή έχετε λάθος εντύπωση
για μένα ή για την τότε FIFA. Όταν λέω…
Μα στη FIFA υπήρχε τεράστιο σκάνδαλο.
Οπωσδήποτε.
Οπότε, η εντύπωση διαμορφώθηκε από όσα είχαν συμβεί.
Έχετε απόλυτο δίκιο.
Τα λεφτά της FIFA να εξυπηρετήσουν την ανάπτυξη του ποδοσφαίρου
και όχι οτιδήποτε άλλο.
Εννοούσα ότι τα λεφτά ανήκουν στο ποδόσφαιρο και στην ανάπτυξή του,
σε εσάς που αναπτύσσετε το εγχώριο ποδόσφαιρο.
Δεν ανήκουν σε λίγα άτομα.
Μη γίνει κατάχρηση αυτών των χρημάτων.
Να αξιοποιηθούν εκεί που πρέπει.
Το 2021, με κατηγορίες για συν 50 άτομα,
το υπ. Δικαιοσύνης των ΗΠΑ ανέφερε τη FIFA
ως "θύμα" διαφθοράς στο ποδόσφαιρο
κι επιδίκασε αποζημίωση 201 εκατ. δολ.
Δεν κατηγορήθηκαν ο Σεπ Μπλάτερ κι ο Μισέλ Πλατινί.
Ο Τσακ Μπλέιζερ πέθανε το 2017, προτού καταδικαστεί.
Τζακ Γουόρνερ και Ρικάρντο Τεϊσέιρα γύρισαν στις πατρίδες τους.
Τους αναζητούν οι αρχές των ΗΠΑ.
Από τα 22 μέλη της ΕΕ που ψήφισαν για τα Μουντιάλ 2018 και 2022,
μόνο ένα παραμένει στη FIFA το 2022.
Ιούλιος 2022: Μπλάτερ και Πλατινί
απαλλάχθηκαν για το αδίκημα
της "ύποπτης πληρωμής" δύο εκατ. ελβετικών φράγκων.
Ιούνιος 2022: ο Ζερόμ Βαλκ ένοχος για δωροδοκία
σε ελβετικό δικαστήριο, έκανε έφεση.
Ο Σεπ Μπλάτερ αποκλείστηκε από τη FIFA
και κάθε ποδοσφαιρική δραστηριότητα ως το 2028.
Καναδάς, Μεξικό και ΗΠΑ επιλέχθηκαν από το Συνέδριο της FIFA
ως οι διοργανώτριες χώρες του Παγκοσμίου Κυπέλλου 2026. Ευχαριστώ.
Απ' όσο γνωρίζουμε,
η εδραιωμένη διαφθορά της FIFA
έχει εξοστρακιστεί.
Ο κόσμος θέλει να μάθει γιατί ήρθατε στη Μόσχα.
Έλαβα πρόσκληση από τον κο Πούτιν: "Να έρθεις στο Παγκόσμιο Κύπελλο".
Πιστεύω, όμως, ότι στην παρούσα κατάσταση,
σε ό,τι έχει να κάνει με τον προβληματισμό για τη FIFA και το πού οδεύει,
ουσιαστικά, βρισκόμαστε ένα επίπεδο παραπέρα,
που αφορά τη θέση του ποδοσφαίρου σε έναν δύσκολο και διχασμένο κόσμο.
ΝΤΟΧΑ, ΚΑΤΑΡ ΜΑΡΤΙΟΣ 2022
Το έχουμε στο DNA μας.
Υπάρχει έμφυτο πάθος για το σπορ, γι' αυτό ενώνει τον κόσμο.
Είμαστε μέρος του κόσμου.
Θέλουμε ο κόσμος να δει ποιοι είμαστε.
Ξέρουν πόσο φιλόξενοι είμαστε, πώς φερόμαστε στους επισκέπτες.
Δεν είναι μόνο θέμα περηφάνιας. Είναι βασικό κομμάτι της κουλτούρας μας
να φερόμαστε φιλόξενα στους επισκέπτες,
για να νιώθουν ευπρόσδεκτοι κι ασφαλείς.
Το 2010 η FIFA ανέθεσε Παγκόσμια Κύπελλα
με απαράδεκτους τρόπους και απαράδεκτες συνέπειες.
Τα ανθρώπινα δικαιώματα, η ισότητα, η δημοκρατία
και τα κύρια συμφέροντα του ποδοσφαίρου δεν ήταν στο βασικό πλάνο
ως και πολλά χρόνια μετά.
Στους τραυματίες μετανάστες ή στις οικογένειες όσων πέθαναν
ως το Παγκόσμιο Κύπελλο πρέπει να δοθεί βοήθεια.
Δεν υπάρχει θέση για εργοδότες
που δεν διασφαλίζουν την ελευθερία και την ασφάλεια εργατών.
Καμία θέση για ηγέτες που δεν διοργανώνουν γυναικείους αγώνες.
Καμία θέση για διοργανώτριες που δεν εγγυώνται νομικά
ασφάλεια και σεβασμό στους ΛΟΑΤΚΙ+ επισκέπτες
σε αυτό το θέατρο των ονείρων.
Είναι γεγονός ότι το Παγκόσμιο Κύπελλο θα διοργανωθεί στο Κατάρ.
Επιβίωσε από όλες τις κατηγορίες εναντίον του.
Θα το δούμε για την κληρονομιά, αλλά το διοργανώνει διότι είναι πάμπλουτο.
Αυτός είναι ο λόγος. Χάρη στα λεφτά το διοργανώνει.
Και ο Πελέ!
Ο κόσμος πάντα θα αγαπά και θα απολαμβάνει το ποδόσφαιρο.
Αυτό είναι το νόημα.
Είναι ενδιαφέρον,
σαγηνευτικό, συναρπαστικό,
μαγικό.
Είναι δουλειά όσων το διοικούν…
να βεβαιωθούν ότι το οδηγούν προς σε μια κατεύθυνση
που ενσωματώνει σωστές αξίες
που είναι αντάξιες όλου αυτού του πάθους.
Διότι είναι ξεκάθαρο, μπορεί να γίνει κατάχρηση κι εκμετάλλευση του ποδοσφαίρου,
ενώ και το πάθος των ανθρώπων που το αγαπά
μπορεί να το εκμεταλλευτούν για κακοπροαίρετους σκοπούς.
Δικτάτορες έχουν χρησιμοποιήσει τον αθλητισμό, ουσιαστικά, για προπαγάνδα,
κι αυτό συνέβη πρόσφατα το 2018 στη Ρωσία.
Ο κόσμος θα δει μια φιλόξενη Ρωσία,
μια θερμή Ρωσία,
μια Ρωσία ανοιχτή στον κόσμο.
Ας μην ανατρέξουμε στην Αργεντινή του '78 ή το Βερολίνο του '36.
Συμβαίνει τώρα, και πρέπει να είμαστε πολύ προσεκτικοί.
Ο αθλητισμός μεγάλου μεγέθους πρέπει να είναι εξαιρετικά έντιμος
για τη δύναμη που κατέχει.
Παιδιά!
Ανεξάρτητα αν αντιπροσωπεύει τη δύναμη για το καλό στον κόσμο που θέλει
ή απλώς μια δύναμη
που εξαγοράζεται
και υπηρετεί δικτάτορες
και τις πιο ισχυρές και πλούσιες χώρες του κόσμου.
Όταν έπρεπε να αποχωρήσω,
δεν ήθελα, αλλά έπρεπε,
γιατί όλα κάποτε τελειώνουν.
Κοιτάζοντας το παρελθόν,
νιώθω ένα αίσθημα ευγνωμοσύνης.
Το διεθνές ποδόσφαιρο έχει δύο δισεκατομμύρια ανθρώπους
που είναι δεμένοι με το παιχνίδι
και πάντα επιστρέφουν για να παίξουν στους δρόμους
και παντού, επειδή πιστεύουν στο καλό του παιχνιδιού.
Και χαίρομαι που συνέβαλα
σε κάποιες από τις πιο ιστορικές στιγμές στο ποδόσφαιρο.
Αυτό με κάνει πολύ περήφανο.
Όλοι μεγαλώσαμε με το Παγκόσμιο Κύπελλο και τη FIFA.
Αν, όμως, δεν ήσουν εντός του συστήματος,
δεν θα μάθαινες ποτέ για αυτήν τη μαυρίλα,
για αυτήν τη μαφία,
για όλους αυτούς που μοίραζαν αμύθητες ποσότητες χρημάτων μεταξύ τους,
κατανέμοντας δυσανάλογες θέσεις ισχύος.
Το αν μπορεί να εξαλειφτεί η διαφθορά από τη FIFA
εξαρτάται αν μπορεί να εξαλειφτεί κι από τον κόσμο.
Εγώ λέω όχι, δεν μπορεί.
Γ. ΤΟΝΙΟΝΙ ΤΕΩΣ ΣΥΜΒ. ΜΠΛΑΤΕΡ
Έτσι όπως είναι δομημένη τώρα, όχι, είναι αδύνατον.
Είσαι πρόεδρος της FIFA.
Δεν είσαι αρχηγός κράτους. Ποιος σε εξέλεξε; Εκτελεστική επιτροπή;
Με ποια σκοτεινή συμφωνία ή συμμαχία ή συμβιβασμό;
Ποιος σου παρέχει την εξουσία σου;
Οι παίκτες.
"Όπου υπάρχει αδικία απειλεί την απανταχού δικαιοσύνη".
Οι επιπτώσεις πέφτουν σε κάθε γωνιά του πλανήτη.
Οι επιπτώσεις πέφτουν σε κάθε αγόρι και κορίτσι
που ονειρεύονταν όπως εγώ,
ένα παιδί που έτρεχε σε βρόμικα χωράφια έξω στο σπίτι.
Ήσασταν στη FIFA πάνω από 40 χρόνια.
Πρόεδρος από το 1998.
Όμως, πολλά από τα μέλη της ΕΕ
και άλλοι γνωστοί σας συνελήφθησαν
και αντιμετώπισαν κατηγορίες. Κάποιοι μπήκαν και φυλακή.
Εσείς ήσασταν ο επικεφαλής, ο πρόεδρος.
Νιώθετε κάποια ευθύνη για τα γεγονότα όσο ήσασταν στην ηγεσία;
Είχα την ευθύνη για τη FIFA
και όλα τα μέλη που εργάζονταν για τον οργανισμό.
Γι' αυτά, θα αναλάβω την ευθύνη.
Όμως, για μέλη επιτροπών που προέρχονταν
από άλλες χώρες και άλλες κουλτούρες
δεν μπορώ να την αναλάβω.
Λυπάμαι για τη FIFA, αλλά δεν έχω ηθική ευθύνη.
Η συνείδησή μου είναι καθαρή.
Μπορώ…
Κοιμάμαι καλά τα βράδια, ακόμα και τώρα,
διότι δεν έχω την ευθύνη για όλα αυτά.
Λυπάμαι που συνέβη, αλλά δεν έχω καμία ευθύνη.
Κατά τις οργανώσεις ανθρωπίνων δικαιωμάτων,
πέθαναν χιλιάδες μετανάστες εργάτες
στις προετοιμασίες για το Παγκόσμιο Κύπελλο στο Κατάρ.
Η οργανωτική επιτροπή του Κατάρ 2022 αμφισβητεί αυτόν τον αριθμό
και αναφέρει μόλις τρεις θανάτους σε χώρους εργασίας
και άλλους 37 εκτός εργασίας.
Υποτιτλισμός: Δημήτριος Θωμαΐδης